
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1203 

24 Νοεμβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του Β.Δ/τος 393/3.7.1967 (ΦΕΚ119/τ.Α7 
12.7.1967) περί εγκρίσεως σύστασης του κοινωφε¬ 


λούς ιδρύματος με την επωνυμία «ΠΝΕΥΜΑΤΙΚΟΝ 
ΚΕΝΤΡΟΝ ΚΑΡΔΑΜΥΛΩΝ». 1 

ΑΠΟΦΑΣΕΙΣ & ΕΓΚΡΙΣΕΙΣ 

Καθορισμός αρμοδιοτήτων του Υπουργού Επικράτει¬ 
ας Κωνσταντίνου Γείτονα. 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Έγκριση χρησιμοποίησης τριών αλλοδαπών από την 
Εταιρεία «ΑΣΤΕΡΙΣ Α.Β.Ε.Ε.», στα πλαίσια του Ν.Δ. 


2687/53 . 3 

Έγκριση υπερωριακής, νυκτερινής εργασίας και απα¬ 
σχόλησης κατά τις Κυριακές και εξαιρέσιμες ημέ¬ 
ρες του μονίμου προσωπικού των Εκπαιδευτηρίων 
Σ.Τ.Ε. καιτης Κεντρικής Υπηρεσίας (Β' ΕΞΑΜΗΝΟΥ 

1998). 4 

Καθορισμός αριθμού συνεδριάσεων και αποζημίωσης 
προέδρου, μελών, εισηγητών και γραμματέα της 
Β.Τ.Δ.Ε. του Περιφερειακού Υποκ/τος Ι.Κ.Α. Καλα¬ 
μάτας. 5 


Καθιέρωση υπερωριακής, νυχτερινής εργασίας κα¬ 
θώς νυχτερινής και ημερήσιας εργασίας Κυρια¬ 
κών και εξαιρέσιμων ημερών προς συμπλήρωση 
της εβδομαδιαίας υποχρεωτικής, για τους νυχτο¬ 
φύλακες της Κ.Υ. του Υπουργείου Δικαιοσύνης.. 6 
Παροχή της Εγγύησης του Ελληνικού Δημοσίου στην 
Κοινοπραξία Τραπεζών ΕΤΒΑ και ΑΤΕ για τη χορήγη¬ 
ση κοινοπρακτικού δανείου ποσού δρχ. τεσσάρων δι¬ 
σεκατομμυρίων (4.000.000.000) στην ΠΥΡΚΑΛ. 7 

Τροποποίηση των 2003341/683/17.2.94 και 
2059171/11090/5.10.93 αποφάσεων Υπουργού Οι¬ 
κονομικών, όπως ισχύουν σήμερα, με την οποία 
παρασχέθηκε η εγγύηση του Δημοσίου για τη ρύθ¬ 


μιση οφειλών των επιχειρήσεων των Νομών Φλώ¬ 
ρινας, Κιλκίς και Ροδόπης, Έβρου, Ξάνθης. 8 

Αναγνώριση του νερού «ΡΒΟίΟΜ», προέλευσης Ο.Δ. 

Γιουγκοσλαβίας, ως φυσικού μεταλλικού νερού με 
χαμηλή περιεκτικότητα σε άλατα. 9 


Ανάκληση της 2060/7.3.97 απόφασης Γ εν. Γ ραμ. Περι¬ 
φέρειας Αττικής περί «Τροποποίησης καταστατι¬ 
κού Δημοτικής Επιχείρησης Ανάπτυξης Δήμου Α- 
σπροπύργου (Δ.Ε.Α.Δ.Α.). 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Δ10/Α/44932/2612/2.10.1998 
κοινή απόφαση Υπουργών Εσωτερικών, Δημόσιας 
Διοίκησης και Αποκέντρωσης, Οικονομικών και Με¬ 
ταφορών και Επικοινωνιών. 11 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση του Β.Δ/τος 393/3.7.1967 (ΦΕΚ 119/τ.Α7 
12.7.1967) περί εγκρίσεως σύστασης του κοινωφε¬ 
λούς ιδρύματος με την επωνυμία «ΠΝΕΥΜΑΤΙΚΟΝ ΚΕ- 
ΝΤΡΟΝ ΚΑΡΔΑΜΥΛΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6973 από 27.4.1965 πράξη του συμβολαιο¬ 
γράφου Καρδαμύλων-Χίου Ιωάννου Μιχ. Βαλαντάση και 

2. Την αριθ. 13174 από 26.1.1967 πράξη του συμβολαι¬ 
ογράφου Πειραιώς Δημητρίου Νικολάου Δαβάκη με την 
οποία οι Μιχαήλ Μάρκου Ξυλάς, Σταματία συζ. Μιχαήλ 
Ξυλά και το Σωματείο που εδρεύει στα Καρδάμυλα με την 
επωνυμία «ΦΙΛΟΠΡΟΟΔΟΣ ΕΝΩΣΙΣ ΑΝΩ ΚΑΡΔΑΜΥ¬ 
ΛΩΝ» σύστησαν κοινωφελές ίδρυμα με την επωνυμία 
«ΠΝΕΥΜΑΤΙΚΟΝ ΚΕΝΤΡΟΝ ΚΑΡΔΑΜΥΛΩΝ» και με έδρα 
τα Καρδάμυλα - Χίου. 

3. Τις διατάξεις των άρθρων: α) 95 και 98 του Α Ν. 
2039/39. 

β) 101 και 119του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

4. Την αριθ. 205/615/68/1996 απόφαση του Μονομε¬ 
λούς Πρωτοδικείου Χίου. 

5. Το από 6.7.1998 πρακτικό της προσωρινής διοίκησης 
του παραπάνω Ιδρύματος. 

6. Την από 13.7.1998 γνωμοδότηση του Συμβουλίου Ε¬ 
θνικών Κληρ/των. 

7. Την αριθ. 1107147/1239/0006Α74.10.1996 απόφαση του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πρωθυπουργού και Υπουργού Οικονομικών με την οποία α¬ 
νατέθηκαν αρμοδιότητες Υπουργού Οικονομικών στους Υ¬ 
φυπουργούς Οικονομικών (ΦΕΚ922 Αγ.Β/7.10.1996). 

Με πρόταση του Υπουργού Πολιτισμού και του Υφυ- 
πυργού Οικονομικών, αποφασίζουμε: 

Άρθρο μόνο 

1. Τροποποιούμε τις διατάξειςτου άρθρυ 4του Β.Δ/τος 
393/3.7.1967 (ΦΕκ 119/Τ.Α712.7.1967) περί εγκρίσεως 
σύστασης του κοινωφελούς ιδρύματος με την επωνυμία 
«ΠΝΕΥΜΑΤΙΚΟΝ ΚΕΝΤΡΟΝ ΚΑΡΔΑΜΥΛΩΝ» σύμφωνα 
με το από 6.7.1998 πρακτικό της προσωρινής διοίκησης 
του ιδρύματος αυτού ως εξής: 

Άρθρο 4 
Διοίκηση - Έδρα 

1. Το ίδρυμα εδρεύει στα Καρδάμυλα Χίου και διοικείται 
από επταμελές Διοικητικό Συμβούλιο, που αποτελείται α¬ 
πό: 

1. Τον εκάοτοτε Δήμαρχο Καρδαμύλων. 

2. Τον εκάοποτε Αντιδήμαρχο Καρδαμύλων. 

3. Τονεκάστοτε Γ υμνασιάρχητου Γ υμνασίου Καρδαμύ¬ 
λων. 

4. Τον εκάστοτε Διευθυντή του Σχολικού Κέντρου του 
Δήμου Καρδαμύλων. 

5. Τον εκάστοτε εφημέριο του Μητροπολιτικού Ναού 
του Αγίου Νικολάου Μαρμάρου. 

6. Ένα εκπρόσωπο της μειοψηφίας του Δημοτικού Συμ¬ 
βουλίου Καρδαμύλων, ο οποίος ορίζεται από το ίδιο το 
Δημοτικό Συμβούλιο και 

7. Τον Απόστολο Γεωργαντόπουλο. Μέλη του Διοικητι¬ 
κού Συμβουλίου τα οποία απουσιάζουν ή κωλύονται μπο¬ 
ρούν να αντιπροσωπεύονται κατά τις συνεδριάσεις αυ¬ 
τού, από άλλα μέλη τα οποία θα διορίζονται και με απλή ε¬ 
πιστολή. Δικαίωμα ψήφου έχουν άπαντα τα μέλη του 
Διοικητικού Συμβουλίου. 

2. Η αναπλήρωση και αντικατάσταση των μελών του 
Διοικητικού Συμβουλίου ενεργείται σύμφωνα με τις 
διατάξεις της συστατικής πράξεως και του Α.Ν. 
2039/1939. 

Στον Υπουργό Πολιτισμού και Υφυπουργό Οικονομικών 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΑΠΟΦΑΣΕΙΣ & ΕΓΚΡΙΣΕΙΣ 

Αριθμ. Υ. 570 _ (2) 

Καθορισμός αρμοδιοτήτων του Υπουργού Επικράτειας 
Κωνσταντίνου Γείτονα. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τα άρθρα 81 παρ.1 και83παρ. 1 του Συντάγματος. 

2. Το άρθρο 16παρ.4του Νόμου 1558/1985 «Κυβέρνη¬ 
ση και Κυβερνητικά Όργανα» {ΦΕΚ Α' 137). 

3. Το άρθρο 79του Νόμου 1943/1991 «Εκσυγχρονισμός 
της οργάνωσης και λειτουργίας της Δημόσιας Διοίκησης, 


αναβάθμιση του προσωπικού της και άλλες συναφείς δια¬ 
τάξεις» (ΦΕΚ Α 50). 

4. Το Π .Δ. 366/1998 «Διορισμός Υπουργών και Υφυ¬ 
πουργών» (ΦΕΚ Α' 245). 

5. Το άρθρο 29 Ατού Νόμου 1558/1985, όπως προστέ¬ 
θηκε με το άρθρο 27 του Νόμου 2081/1992 (ΦΕΚ Α 154) 
και αντικαταστάθηκε με το άρθρο 1 παρ. 2α του Νόμου 
2469/1997 (ΦΕΚΑ'38). 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο μόνο 

Ο Υπουργός Επικράτειας Κωνσταντίνος Γείτονας είναι 
αρμόδιος για θέματα που αναφέρονται στις σχέσεις της 
Κυβέρνησης και του Κοινοβουλίου και αναλαμβάνει κάθε 
άλλη αποστολή που του αναθέτει ο Πρωθυπουργός. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 20 Νοεμβρίου 1998 

Ο ΠΡΩΘΥΠΟΥΡΓΟΣ 

ΚΩΝ/ΝΟΣ ΣΗΜΙΤΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΙΕ/52041/1423/2252/Ν.Δ.2687/53 (3) 

Έγκριση χρησιμοποίησης τριών αλλοδαπών από την Ε¬ 
ταιρεία «ΑΣΤΕΡΙΣ Α.Β.Ε.Ε.», στα πλαίσια του Ν.Δ. 
2687/53. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 2687/53 «Περί επενδύσεως και 
Προστασίας Κεφαλαίων Εξωτερικού». 

2. Τον Ν. 1558/1985 «Κυβέρνηση και Κυβερνητικά Όρ¬ 
γανα». 

3. Το Π.Δ. 96/1993 (ΦΕΚ42/τ.Α'/23.3.1993). 

4. Την ΙΕ/7234/2252/Ν.Δ. 2687/53/14.9.1982 απόφαση, 
των Υπουργών Εθνικής Οικονομίας, Οικονομικών, Γεωρ- 
γίας και Εμπορίου με την οποία εγκρίθηκε η εισαγωγή κε¬ 
φαλαίων στην Ελλάδα ποσού $ 6.000.000 εκ μέρους της 
Λιβυκής Εταιρείας «ΕΙΒΥΑΝ ΑΒΑΒ ΡΟΗΕΙΘΝ ΙΝΝ/Ε5Τ- 
ΜΕΝΤ Οο» με σκοπό την διάθεσή τους για την εξυγίανση 
της οικονομικής κατάστασης της Εταιρείας «ΑΣΤΕΡΙΣ 
Α.Ε.» με αντικείμενο δραστηριότητας την παραγωγή κον- 
σερβοποιημένων προϊόντων. 

5. Την 33626/Φ 2252/Ν.Δ. 2687/53/29.7.91 απόφαση 
του Υπουργού Εθνικής Οικονομίας με την οποία διαπι¬ 
στώνεται η εκ μέρους της Εταιρείας «ΑΣΤΕΡΙΣ Α.Ε.» 
πραγματοποίηση επενδύσεως ύψους 163.444.078 δραχ¬ 
μών κατ’ εφαρμογή της ΙΕ/7234/2252/Ν.Δ. 2687/53/ 
14.9.82 Κ.Υ.Α. 

6. Την 35512/2252/Ν.Δ. 2687/53/19.9.1991 απόφαση 
του Υπουργού Εθνικής Οικονομίας «Περί εκπληρώσε- 
ως εκ μέρους της Εταιρείας «ΑΣΤΕΡΙΣ Α.Ε.» των όρων 
της ανωτέρω ΙΕ/7234/2252/Ν.Δ. 2687/53/14.9.1982 
Κ.Υ.Α. 

7. Τις από 13.2.98 και 23.2.98 αιτήσεις της εταιρείας 
«ΑΣΤΕΡΙΣ Α.Β.Ε.Ε.». 

8. Την από 10.7.98 ομόφωνη γνώμη της Επιτροπής του 
άρθρου 3 του Ν.Δ. 2687/53. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

9. Την από 4.8.98 επιστολή της Εταιρείας για την απο¬ 
δοχή των όρων της ανωτέρω γνωμοδότησης. 

10. Την 1107147/1239/006Α/4.10.96 (ΦΕΚ 922/ 
τ.Β7ΐ996) κοινή απόφαση του Πρωθυπουργού και Υ¬ 
πουργού Οικονομικών, που αφορά την ανάθεση αρμοδιο¬ 
τήτων του Υπουργού Οικονομικών στους Υφυπουργούς. 

11. Την 114/4.10.69 (ΦΕΚ 924/Τ.Β796) κοινή απόφαση 
του Πρωθυπουργού και Υπουργού Ανάπτυξης που αφο¬ 
ρά την ανάθεση αρμοδιοτήτων του Υπουργού Ανάπτυξης 
στους Υφυπουργούς, αποφασίζουμε: 

Άρθρο 1 

Εγκρίνουμε την χρησιμοποίηση εκ μέρους της εταιρεί¬ 
ας «ΑΣΤΕΡΙΣ Α.Β.Ε Ε » τριών αλλοδαπών υπαλλήλων σε 
διευθυντικές θέσεις για μια πενταετία, αρχομένης από 
13.2.98 και με μηνιαίες αποδοχές εκάστου, ύψους πέντε 
χιλιάδων δολ. Η.Π.Α. ($5.000). 

Άρθρο 2 

Η ισχύς της παρούσης απόφασης αρχίζει από της δη- 
μοσιεύσεώς της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Σεπτεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθμ. 2069494/7647/0022 (4) 

Έγκριση υπερωριακής, νυκτερινής εργασίας και απασχό¬ 
λησης κατά τις Κυριακές και εξαιρέσιμες ημέρες του 
μονίμου προσωπικού των Εκπαιδευτηρίων Σ.Τ.Ε. και 
της Κεντρικής Υπηρεσίας (Β' ΕΞΑΜΗΝΟΥ 1998). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτνω και άλλες δια¬ 
τάξεις (ΦΕΚ 57/Α/18.3.98). 

2. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας, Τεχνολογίας και Εμπορί¬ 
ου, στο Υπουργείο Ανάπτυξης» (ΦΕΚ 19/Τ.Α/1.2.98). 

3. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α/96). 

4. Το Π.Δ. 365/28.11.97 «Διατήρηση Εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/98). 

5. Τη με αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «περί μεταβίβασης αρμοδιοτήτων στους Υφυπουρ¬ 
γούς Οικονομικών». 

6. Την με α.π. 2026439/34080/0022/30.5.97 Κ.Υ.Α. (ΦΕΚ 
462/Β/6.6.97). 

7. Τις με α.π. 206/23.6.97 και 229/23.7.98 αποφάσεις του 
Δ.Σ. της Σ.Τ.Ε. 

8. Το γεγονός ότι για τη δαπάνη που θα προκληθεί υ¬ 
πάρχει εγγεγραμμένη πίστωση στον τακτικό προϋπολογι¬ 
σμό της Σ.Τ.Ε. οικ. έτους 1998 (ΙΚΑ0261 -0263). 

9. Το έγγραφο Φ. 173/27/7271/10.7.98 της Σ.Τ.Ε. 

10. Το έγγραφο του Υπουργείου Οικονομικών με α.π. 
2053960/5816/21.8.98 της Σ.Τ.Ε., αποφασίζουμε: 

Εγκρίνουμε την καθιέρωση με αμοιβή υπερωριακής, νυ¬ 
κτερινής και εξαιρέσιμων ημερών εργασίας του μονίμου 


προσωπικού των εκπαιδευτηρίων καιτ ης κεντρικής Υπη¬ 
ρεσίας Σ.Τ.Ε. (Β. ΕΞΑΜΗΝΟΥ 1998) ως εξής: 

II. Β' ΕΞΑΜΗΝΟ ΕΤΟΥΣ 1998 
Ά ΗΜΕΡΗΣΙΑ ΥΠΕΡΩΡΙΑΚΗ ΕΡΓΑΣΙΑ 

Α. 2.950 ώρες ημερήσιας υπερωριακής εργασίας 20 μο¬ 
νίμων υπαλλήλων Κεντρικής Υπηρεσίας. 

(4x250+6x200+2x150+2x100+1x60 +2x50+3x30 = 2.950). 

Β. 950 ώρες υπερωριακής εργασίας 14 μονίμων υπαλ¬ 
λήλων Τ.Ε.Σ.Τ.Ε. Αναβύσσου. 

(1x180+2x100+1x80+4x60+2x50+3x40+1x30 = 950). 

Γ. 155 ώρες υπερωριακής εργασίςα 4 μονίμων υπαλλή¬ 
λων Τ.Ε.Σ.ΤΈ. Μακεδονίας (1x100+1x25 + 2x15 = 155). 

Δ. 50 ώρες υπερωριακής εργασίας 1 μονίμου υπαλλή¬ 
λου Τ.Ε.Σ.Τ.Ε. Ναυπλίου (1x50 = 50). 

Ε. 80 ώρες υπερωριακής εργασίας 3 μονίμων υπαλλή¬ 
λων Τ.Ε.Σ.Τ.Ε. Θράκης (1x50+2x15 = 80). 

Ζ. 50 ώρες υπερωριακής εργασίας 1 μονίμου υπαλλή¬ 
λου Τ.Ε.Σ.Τ.Ε. Κέρκυρας (1x50 =50). 

Η. 100 ώρες υπερωριακής εργασίας 1 μονίμου υπαλλή¬ 
λου Τ.Ε.Σ.Τ.Ε. Ρόδου (1x100 = 100). 

Θ. 120 ώρες υπερωριακής εργασίας 3 μονίμων υπαλλή¬ 
λων Τ.Ε.Σ.Τ.Ε. Ηρακλείου (1100 + 1χ15+1χ5 = 120). 

Β' ΝΥΚΤΕΡΙΝΗ ΕΡΓΑΣΙΑ 

Α) 314 νυκτερινές ώρες 10 μονίμων υπαλλήλων 
Τ.Ε.Σ.Τ.Ε. Αναβύσσου. 

Β) 200 νυκτερινές ώρες 1 μονίμου υπαλλήλου Τ.Ε.Σ.Τ.Ε. 
Μακεδονίας. 

Γ. ΕΡΓΑΣΙΑ ΚΑΤΑ ΤΙΣ ΚΥΡΙΑΚΕΣ ΚΑΙ ΕΞΑΙΡΕΣΙΜΕΣ 
ΗΜΕΡΕΣ 

Α. 405 ώρες απασχόλησης κατά τις Κυριακές και αργίες 
για 16 μονίμους υπαλλήλους της Τ.Ε.Σ.Τ.Ε. Αναβύσσου. 

Β. 75 ώρες απασχόλησης κατά τις Κυριακές και αργίες 
για 1 μόνιμο υπάλληλο της Α.Σ.Τ.Ε. Ρόδου. 

Γ. 125 ώρες απασχόλησης κατά τις Κυριακές και αργίες 
για 3 μονίμους υπαλλήλους της Τ.Ε.Σ.Τ.Ε. Ηρακλείου. 

Δ. 400 ώρες απασχόλησης κατά τις Κυριακές και αργίες 
για 9 μονίμους υπαλλήλους της Τ.Ε.Σ.Τ.Ε. Μακεδονίας. 

Ε. 75 ώρες απασχόλησης κατά τις Κυριακές και αργίες 
για 1 μόνιμο υπάλληλο της Τ.Ε.Σ.Τ.Ε. Θράκης. 

ΣΤ. 50 ώρες απασχόλησης κατά τις Κυριακές και αργίες 
για 1 μόνιμο υπάλληλο της Τ.Ε.Σ.Τ.Ε. Ρόδου. 

Η προκαλούμενη δαπάνη ανέρχεται στο ποσό των δρχ. 
επτά εκατομμυρίων τριακοσίων εξήντα οκτώ χιλιάδων τε- 
τρακοσίων ενενήντα τριών (7.368.493) για την οποία έχει 
προβλεφθεί πίστωσης στον προϋπολογισμό της Σ.Τ.Ε. οι¬ 
κονομικού έτους 1998 ΚΑ 0261 - 0263. 

Η απόφαση αυτή, που ισχύει ένα μήνα πριν την έκδοσή 
της, να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 
-♦- 

Αριθ. 2066425/7339/0022 (5) 

Καθορισμός αριθμού συνεδριάσεων και αποζημίωσης προ¬ 
έδρου, μελών, εισηγητών και γραμματέα της Β.Τ.Δ.Ε. 

του Περιφερειακού Υποκ/τος Ι.Κ.Α. Καλαμάτας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/81 

και της παρ. του άρθρου μόνου του Π.Δ. 492/84. 

2. Τις διατάξεις της παρ. 5 του άρθρου 4 του Ν. 2026/92 (Α 
43). 

3. Τις διατάξεις του άρθρου 19του Ν. 2470/97 (Α 40). 

4. Το άρθρο 1 του Ν. 2469/1997 (38 Α'). 

5. Το 2031994/4753/0022/27.5.97 έγγραφο του Γενικού 
Λογιστηρίου του Κράτους. 

6. Την 2039128/6027/0022/10.6.97 (520/τ.Β'). 

7. Την Φ. 21/824/17.6.98 (Β 660) απόφαση. 

8. Το γεγονός ότι από την απόφαση αυτή προκαλείται 
δαπάνη, η οποία για την επόμενη πενταετία ανέρχεται στο 
ποσό των 9.156.000 δρχ. περίπου ετησίως και θα βαρύνει 
τον προϋπολογισμό του Ι.Κ.Α., στον ΚΑΕ 0264. 

9. Τις διατάξεις του Π.Δ. 372/95 (201/τ.Α') Μεταφορά 
της Γενικής Γραμματείας Κοιν. Ασφαλίσεων από το Υ¬ 
πουργείο Υγείας Πρόνοιας και Κοιν. Ασφαλίσεων στο Υ¬ 
πουργείο Εργασίας. 

10. Το Γ24/33/26.8.98 έγγραφο της Διοίκησης του Ι.Κ.Α. 

11. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών», αποφασίζουμε: 

Καθορίζουμε τον αριθμό των κατά μήνα συνεδριάσεων 
της Β.Τ.Δ.Ε. του Περιφερειακού Υποκ/τος Ι.Κ.Α. Καλαμά¬ 
τας σε έξι (6). 

Στον Πρόεδρο της Επιτροπής καταβάλλεται μηνιαία α¬ 
ποζημίωση, η οποία ανέρχεται στο ποσό των 46.000 δρχ. 
στα μέλη, στους εισηγητές και γραμματέα στο ποσό των 
40.000 δρχ. 

Το ποσό της αποζημίωσης καταβάλλεται για το σύνολο 
των προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις απότις πραγ- 
ματοποιηθείσες καταβάλλεται η ανάλογη αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑίΟΑΝΝΟΥ 

-♦- 

Αριθ. 2071292/7746/0022 (6) 

Καθιέρωση υπερωριακής, νυχτερινής εργασίας καθώς 
νυχτερινής και ημερήσιας εργασίας Κυριακών και ε¬ 
ξαιρέσιμων ημερών προς συμπλήρωση της εβδομαδι¬ 
αίας υποχρεωτικής, για τους νυχτοφύλακες της Κ.Υ. 
του Υπουργείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2α του άρθρου 1 του Ν. 2469/97. 

2. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου Προσωπικού Δημόσιας Διοίκη¬ 
σης» όπως αντικαταστάθηκε από τις διατάξεις του άρ¬ 
θρου 15 του Ν. 2592/98 «Αναπροσαρμογή συντάξεων πο¬ 
λιτικών - συνταξιούχων του Δημοσίου ρύθμιση 
συνταξιοδοτικών θεμάτων και άλλες διατάξεις». 

3. Την ανάγκη καταβολής αποζημίωσης νυχτερινών και ε¬ 
ξαιρέσιμων ωρών τους δύο (2) νυχτοφύλακες δεδομένου ό¬ 
τι εκτελούν υπηρεσία κατά τις νυχτερινές - εξαιρέσιμες ημέ¬ 


ρες για συμπλήρωση του κανονικού ωραρίου εργασίας. 

4. Την αριθμ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών για 
ανάθεση αρμοδιοτήτων στους Υφυπουργούς Οικονομικών». 

5. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη 310.000 δρχ. που 
θα καλυφθεί από την εγγεγραμμένη στον προϋπολογισμό 
του Υπ. Δικ/νης (Φ.17-110 και ΚΑΕ 0512) πίστωση και δα¬ 
πάνη 165.000 δρχ. που θα καλυφθεί από την εγγεγραμ¬ 
μένη στον προϋπολογισμό του Υπ. Δ/νσης (Φ.17-110 και 
ΚΑΕ 0512) πίστωση, αποφασίζουμε: 

Εγκρίνουμε την καθιέρωση νυχτερινής εργασίας εργα¬ 
σίμων ημερών καθώς και νυχτερινής και ημερήσιας εργα¬ 
σίας κατά τις Κυριακές και εξαιρέσιμες ημέρες, για την 

συμπλήρωση της εβδομαδιαίας υποχρεωτικής γιατονκά¬ 
θε ένα από τους δύο (2) νυχτοφύλακες της Κεντρικής Υ¬ 
πηρεσίας του Υπουργείου Δικ/νης για το χρονικό διάστη¬ 
μα από 21.8.1998 μέχρι 31.12.1998. 

α) τριακόσιες εξήντα (360) ώρες νυχτερινής εργασίας 
εργασίμων ημερών β) εκατόν σαράντα τέσσερις (144) ώ¬ 
ρες νυχτερινής και ημερήσιας εργασίας κατά τις Κυρια¬ 
κές και εξαιρέσιμες ημέρες για την συμπλήρωση της ε¬ 
βδομαδιαίας υποχρεωτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Ν. ΧΡΙΣΤΟΔΟΥΛΑΚΗΣ Ε. ΓΙΑΝΝΟΠΟΥΛΟΣ 

-·- 

Αριθυ· 2076890/10644/0025 (7) 

Παροχή της Εγγύησης του Ελληνικού Δημοσίου στην Κοι¬ 
νοπραξία Τραπεζών ΕΤΒΑ και ΑΤΕ για τη χορήγηση 
κοινοπρακτικού δανείου ποσού δρχ. τεσσάρων δισε¬ 
κατομμυρίων (4.000.000.000) στην ΠΥΡΚΑΛ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 και της παρ. 10 του 
άρθρου 15 του Ν. 2469/14.3.97. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 152) με την ο¬ 
ποία παρασχέθηκε η σύμφωνη γνώμη της στον Υπουργό 
Οικονομικών για τη χορήγηση της εγγύησης του Ελληνι¬ 
κού Δημοσίου για την κάλυψη δανείου της ΠΥΡΚΑΛ ύ¬ 
ψους τεσσάρων δισεκ. (4.000.000.000) δρχ. 

3. Το αριθ. 9/80/5085/9.10.1998 έγγραφο της ΠΥΡΚΑΛ 
με το οποίο ζητάει την εγγύηση του Ελληνικού Δημοσίου. 

4. Το απόσπασμα Πρακτικού της συνεδρίασης του Δ.Σ. 
της ΠΥΡΚΑΛ αρ. 898/8.10.98 με την οποία εγκρίνεται η α¬ 
νωτέρω δανειοδότηση. 

5. Το σχέδιο της δανειακής σύμβασης. 

6. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 (ΦΕΚ 922 Β/7.10.96) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Παρέχουμε την εγγύηση του Ελληνικού Δημοσίου για 
τη χορήγηση Κοινοπρακτικού Δανείου στην ΑΈ «ΕΛΛΗ¬ 
ΝΙΚΟ ΠΥΡΙΤΙΔΟΠΟΙΕΙΟ & ΚΑΛΥΚΟΠΟΙΕΙΟ» (ΠΥΡΚΑΛ) 
ΑΈ. ποσού δρχ. τεσσάρων δισεκατομμυρίων 

(4.000.000.000) απάτην Ελληνική Τράπεζα Βιομηχανικής 
Αναπτύξεως (ΕΤΒΑ) και την Αγροτική Τράπεζα της Ελλά¬ 
δος (ΑΤΕ), για την αντιμετώπιση άμεσων και επιτακτικών 
αναγκών της Π ΥΡΚΑΛ Α. Ε. 

Το Ελληνικό Δημόσιο παραιτείται απάτην εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ ΓΊΥΡΚΑΛ και Τραπεζών. 

Περιληπτικά οι όροι του δανείου είναι οι εξής: 

Διοργάνωση - Διαχείριση Δανείου: Ε.Τ.Β.Α. Α.Ε. 

Δανειολήπτης: ΕΛΛΗΝΙΚΟ ΠΥΡΙΤΙΔΟΠΟΙΕΙΟ ΚΑΙ ΚΑΛΥ¬ 
ΚΟΠΟΙΕΙΟ 

Ποσό: 4.000.000.000 δρχ. 

Συμμετέχουσες Τράπεζες: Ποσό 

ΕΤΒΑ: 2.500.000.000 

ΑΓΡΟΤΙΚΗ ΤΡΑΠΕΖΑ: 1.500.000.000 

Διάρκεια: τέσσερα (4) χρόνια 

Περίοδος Χάριτος: Ένα (1) χρόνο 

Επιτόκιο: ΑΤΗΙΒΟΠ εξάμηνης διάρκειας πλέον περιθω¬ 
ρίου: 0,425% 

Εκτοκισμός & Καταβολή τόκων: Ανά εξάμηνο, με βάση 
το πραγματικό έτος, εκ 365 ημερών. 

Εξόφληση: Σε έξη (6) ισόποσεςτοκοχρεωλυτικές δόσεις. 

Με την απόφαση αυτή αναλμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στις δανείστριες Τρά¬ 
πεζες μέσω της διαχειρίστριας ή αυτοτελώς στις δανεί- 
στριες Τράπεζες μέσα σε δύο (2) μήνες από τη λήξη της 
εκάστοτε οφειλής τα ποσά που προέρχονται από την α¬ 
νωτέρω αιτία και μετά από προηγούμενη βεβαίωση των 
ποσών αυτών στην αρμόδια ΔΟΥ στο λογ/σμό Νο 555 
σύμφωνα με τη διάταξη του Π.Δ/τος αριθ. 16/98 (ΦΕΚ 
6/1989) καιτ ις οδηγίες της εγκυκλίου μας αριθ. 
98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η ΕΤ¬ 
ΒΑ και θα την αποδίδει στο Δημόσιο σύμφωνα με το έγ¬ 
γραφό μας 2009593/1891/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Από τη δημοσίευση της απόφασης αυτής παύει να ι¬ 
σχύει η αριθμ. 2067186/9322/0025/11.11.98 όμοιά της 
που δημοσιεύθηκε στο αριθμ. 1177 ΦΕΚ τεύχος Β' της 
12.11.98. 

Αθήνα, 23 Νοεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2061244/8417/0025 (8) 

Τροποποίηση των 2003341/683/17.2.94 και 
2059171/11090/5.10.93 αποφάσεων Υπουργού Οικο¬ 
νομικών, όπως ισχύουν σήμερα, με την οποία παρα¬ 
σχέθηκε η εγγύηση του Δημοσίου για τη ρύθμιση ο¬ 


φειλών των επιχειρήσεων των Νομών Φλώρινας, Κιλ¬ 
κίς, και Ροδόπης, Έβρου, Ξάνθης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α7 
12.7.95). 

2. Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 1648/ΓΓ 54/Β 22/13.1.94, ό¬ 
πως ισχύει, με την οποία εγκρίθηκαν η επιδότηση επιτοκί¬ 
ου δανείων για κεφάλαιο κίνησης βιοτεχνικών, βιομηχανι¬ 
κών, μεταλλευτικών κτηνοτροφικών βιομηχανικού τύπου, 
ξενοδοχειακών και ναυτιλιακών επιχειρήσεων της περι¬ 
φέρειας Θράκης και η ρύθμιση των υφισταμένων μέχρι 
31.12.1993 οφειλών από παλαιότερα δάνεια των ανωτέ¬ 
ρω επιχειρήσεων. 

3. Την απόφαση του Υπουρ. Εθνικής Οικονομίας και Οικο¬ 
νομικών αρ. 32576/Β. 1282/9.10.97, με την οποία τροποποι¬ 
είται η προηγούμενη αρ. 1648/ΓΓ 54/Β 22/13.1.94 όμοιάτης. 

4. Τις αποφάσεις Υπουργού Οικονομικών αρ. 
2003341/683/0025/17.2.94, 2017780/2819/0025/ 17.4.95 
και 2015123/2133/0025/6.3.98, όπως ισχύουν σήμερα, με 
τις οποίες παρασχέθηκε η εγγύηση του Δημοσίου προς 
τις Τράπεζες και το Ταμείο Παρακαταθηκών και Δανείων. 

5. Την απόφαση του Υπουργ. Εθνικής Οικονομίας και 
Οικονομικών αρ. 40412/Β. 1677/9.12.97 με την οποία τρο¬ 
ποποιείται η προηγούμενη αριθ. 1648/ΓΓ 54/Β22/13.1.94 
όμοιάτης. 

6. Την απόφασή μας αριθμ. 2090373/11216/ 
0025/1.6.98, με την οποία τροποποιείται η προηγούμενη 
αρ. 2003341/683/0025/17.2.94 όμοιάτης. 

7. Την κοινή απόφαση των Υπουργών Εθν. Οικονομίας 
και Οικονομικών αριθ. 66336/Β. 1398/14.9.93, όπως ισχύ¬ 
ει, με την οποία εγκρίθηκε η ρύθμιση των υφιστάμενων μέ¬ 
χρι 30.6.93 ληξιπρόθεσμων και μη οφειλών από δάνεια για 
κεφάλαια κίνησης και πάγιες εγκαταστάσεις των βιομη¬ 
χανικών και βιοτεχνικών επιχειρήσεων των Ν. Φλώρινας 
και Κιλκίς. 

8. Την απόφασή μας αριθμ. 2059171/11090/0025/ 
5.10.93, όπως ισχύει σήμερα, με την οποία παρασχέθηκε 
η εγγύηση του Δημοσίου για τις παραπάνω πιστωτικές δι¬ 
ευκολύνσεις. 

9. Την απόφαση του Υπουργού Εθνικής Οικονομίας και 
Οικονομικών αριθ. 40410/Β. 1678/9.12.97 με την οποία 
τροποποιείται η προηγούμενη αρ. 66336/β. 1398/14.9.93 
όμοιάτης. 

10. Την απόφασή μας αρ. 2090372/11217/0025/1.6.98 
με την οποία τροποποιείται η προηγούμενη αρ. 
2059171/11040/0025/5.10.93 όμοιάτης. 

11. Το αρ. 29995/Β. 1497/14.9.98 έγγραφο του Υπουρ. 
Εθν. Οικονομίας το οποίο παρατείνεται α) η προθεσμία 
σύνταξης των απαιτούμενων μελετών βιωσιμότητας μέ¬ 
χρι 31.10.1 998, προκειμένου να υπαχθούν οι επιχειρήσεις 
στις ρυθμίσεις των Κ.Υ.Α. 40412/Β. 1677/9.12.1997 και 
40410/Β. 1678/9.12.1997 και β) η προθεσμία για την υπο¬ 
γραφή των σχετικών πράξεων ρύθμισης μεταξύ των Τρα¬ 
πεζών και επιχειρήσεων που θα κριθούν βιώσιμες μέχρι 
31.12.1998: 

12. Την αρ. 1107147/1239/0006Α/96 κοινή απόφαση του 
Πρωθυπουργού καιτου Υπουργού Οικονομικών για την α¬ 
νάθεση αρμοδιοτήτων, αποφασίζουμε: 

Τροποποιούμε τις αρ. 2003341/683/0025/17.2.94 και 
2059171/11090/0025/5.10.93 αποφάσεις Υπουργού Οι- 

κονομικών, όπως ισχύουν μετά την έκδοση των ομοίων 
τους αρ. 2090372/11217/0025/1.6.98 και 2090373/ 
11216/0025/1.6.98, με τις οποίες παρασχέθηκε η εγγύη¬ 
ση του Δημοσίου, για την κάλυψη των οφειλών από τη 
ρύθμιση των μέχρι και 1.1.98 ληξιπροθέσμων και ανεξό¬ 
φλητων οφειλών, περιλαμβανομένων και των βεβαιωμέ¬ 
νων στις Δ.Ο.Υ. λόγω κατάπτωσης της εγγύησης του Δη¬ 
μοσίου, σύμφωνα με τις αποφάσεις του Υπουργού Εθνι¬ 
κής Οικονομίας και Οικονομικών αρ. 40410/Β. 

1678/9.12.97 και 40412/Β. 1677/9.12.97 και ορίζουμε ότι η 
βεβαίωση στις Δ.Ο.Υ., όσων από τις οφειλές που τελικά 
δεν θα ρυθμισθούν με βάση τις προαναφερόμενες Κ. Υ.Α., 
όπως ισχύουν μετά την έκδοση και του εγγράφου του Υ¬ 
πουργού Εθνικής Οικονομίας αρ. 29995/Β. 1497/14.9.98, 
μπορεί να γίνει μέχρι 31.1.1999 το αργότερο, προκειμέ- 
νου να ολοκληρωθούν οι σχετικές διαδικασίες και να κα¬ 
λύπτονται με την εγγύηση του Δημοσίου μέχρι την ημε¬ 
ρομηνία αυτή οι σχετικοί τόκοι υπερημερίας. 

Διευκρινίζουμε ότι στην ρύθμιση των Κ.Υ.Α. 40410/Β. 
1678/9.12.97 και 40412/Β. 1677/9.12.97 μπορούν να υπα¬ 
χθούν από τις βεβαιωμένες στις Δ.Ο.Υ. οφειλές μόνο ε¬ 
κείνες που ήσαν ληξιπρόθεσμες και ανεξόφλητες μέχρι 
και την 1.1.98, με βάση τις σχετικές συμβάσεις και όχι και 
οι άληκτες μετά την ημεροχρονολογία αυτή, οι οποίες θα 
εξακολουθήσουν να διέπονται από το καθεστώς των αρ¬ 
χικών συμφωνιών ρύθμισης και για τις οποίες η εγγύηση 
και η διαδικασία κατάπτωσης της θα ισχύει κατά τα ορι¬ 
ζόμενα στις αποφάσεις αριθ. 2003341/ 683/ 0025/17.2.94 
και 2017780/2819/0025/ 17.4.95, όπως ίσχυαν μέχρι την 
έκδοση των αποφάσεών μας αρ. 2090373/11216/0025/ 
1.6.98 και 2090372/11217/ 0025/1.6.98. 

Κατά τα λοιπά ισχύουν οι αποφάσεις του Υπουργού Οικονο¬ 
μικών αριθ. 2003341 /683/17.2,94 και2059171/11090/5.10.93 ό¬ 
πως έχουν συμπληρωθεί και τροποποιηθεί μέχρι καιτην έκδοση 
των αποφάσεών μας αριθ. μας αρ. 2090372/11217/0025/1.6.98 
και 2090373/11216/0025/1.6.98. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στη Δ/νση Κίνησης Κεφαλαίων, Εγ¬ 
γυήσεων, Δανείων και Αξιών (Γ.Λ.Κ. - Δ. 25-Δ'). 

Από τις διατάξεις της απόφασης αυτής θα προκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης της εγγύησης του Δημοσίου, το ύ¬ 
ψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. Β2/3326 (9) 

Αναγνώριση του νερού «ΡΒΟΕΟΜ», προέλευσης Ο.Δ. Γι¬ 
ουγκοσλαβίας, ως φυσικού μεταλλικού νερού, με χα¬ 
μηλή περιεκτικότητα σε άλατα. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 περί Οργανισμού του Υπουργείου Υ¬ 
γείας, Πρόνοιας. 

2. Το Π.Δ. 433/83 (ΦΕΚ 163/Α/9.11.83) όπως τροποποι¬ 


ήθηκε μετηνυπ’ αριθ. Υ2/329/2.2.98 (ΦΕΚ 114/Β/12.2.98) 
Κοινή Υπουργική Απόφαση. 

3. Την υπ’ αρ ιθ. Υ2/514/10.2.94 Απόφαση, όπως τροπο¬ 
ποιήθηκε μετηναριθμ. πρωτ. Υ2/οικ. 350/15.1.97 όμοια με 
την οποία συγκροτήθηκε Επιτροπή για να εισηγείται την 
έκδοση απόφασης που θα αφορά την αναγνώριση των 
φυσικών μεταλλικών νερών. 

4. Την αίτηση της εταιρίας ϋΟΟ ΡΙΑΝΙΝΚΑ ΗΕΙΙ-Α3 με 
την οποία ζητά την αναγνώριση του νερού «ΡΒΟΙΟΜ», ως 
φυσικό μεταλλικό νερό. 

5. Το με ημερομηνία 26 Ιανουάριου 1998 πιστοποιητικό 
του Δημοτικού Ιδρύματος προστασίας της Υγείας του Βε¬ 
λιγραδιού με το οποίο πιστοποιείται ότι το υπό αναγνώρι¬ 
ση φυσικό μεταλλικό νερό πληρεί τους όρους του σχετι¬ 
κού (2). 

6. Το με ημερομηνία 29.9.98 πρακτικό της Επιτροπής Α¬ 
ναγνώρισης των φυσικών Μεταλλικών νερών που προ- 
βλέπεται από το Π.Δ. 433/83, με το οποίο η Επιτροπή γνω- 
μάτευσε για την αναγνώριση του νερού «ΡΒΟΙΟΜ» προ¬ 
έλευσης Γιουγκοσλαβίας σαν «φυσικό μεταλλικό με 
χαμηλή περιεκτικότητα σε άλατα». 

7. Την αρ. ΔΥ3α/οικ. 878/1996 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας, για 
την ανάθεση αρμοδιοτήτων αποφασίζουμε: 

Αναγνωρίζουμε το νερό «ΡΒΟΙΟΜ» προέλευσης Ο.Δ. 
Γιουγκοσλαβίας, ως φυσικκό μεταλλικό νερό, με χαμηλή 
περιεκτικότητα σε άλατα, γιατί πληρεί όλες τις προϋπο¬ 
θέσεις που προβλέπονται από το Π.Δ. 433/83 για τους ό¬ 
ρους εκμετάλλευσης και κυκλοφορίας στο εμπόριο των 
φυσικών μεταλλικών νερών και σύμφωνα με την ετικέττα 
που εγκρίθηκε από την Επιτροπή. 

Το προηγούμενο αναφερόμενο πιστοποιητικό θεωρεί¬ 
ται ισχυρό για περίοδο 5 ετών και πρέπει να ανανεώνεται 
πριντην εκπονή της ισχύος του. 

Η παρούσα να δημοσιευτεί στην Εφημερίδα της Κυ- 
βρνήσεως και θα ισχύει από την ημερομηνία έκδοσής της. 

Αθήνα, 13 Νοεμβρίου 1998 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 

-Φ- 

Αριθ. 8429 (10) 

Ανάκληση της 2060/7.3.97 απόφασης Γεν. Γραμ. Περιφ. 
Αττικής περί «Τροποποίησης Καταστατικού Δημοτι¬ 
κής Επιχείρησης Ανάπτυξης Δήμου Ασπροπύργου 
(Δ.Ε.Α.Δ.Α). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 «Δημοτικός και Κοινοτικός Κώδικας». 

2. Τις διατάξεις του Ν. 2190/1920 «Περί Ανωνύμων Ε¬ 
ταιρειών». 

3. Τις διατάξεις του Ν. 2503/97 «Διοίκηση, Οργάνωση 
Στελέχωση της Περιφέρειας Ρύθμιση θεμάτων για την 
Τοπ. Αυτ/ση και άλλες Διατάξεις». 

4. Την αριθ. 5457/17.7.96 απόφασή μας η οποία δημο- 
σιεύθηκε στο ΦΕΚ 717/Β/21.8.96 και αφορά την σύσταση 
Επιχείρισης με την επωνυμία «Δημοτική Επιχείρηση Ανά¬ 
πτυξης Δήμου Ασπροπύργου» (Δ.Ε.Α.Δ.Α.). 

5. Την αριθ. 2060/7.3.97 ομοίως απόφασή μας περί 
«Τροποποίησης Καταστατικού ΔΕΑΔΑ». 

6. Τα αριθ. 41619/21.9.98 και 44609/27.10.98 σχετικά με 
το αντικείμενο του θέματος έγγραφα της Περιφέρειας, 
ως και το 7510/5.10.98 συναφές έγγραφό μας με το οποίο 
ύστερα από επανεξέταση του θέματος διαπιστώνεται ότι 
η Νομική μορφή της Δημοτικής Επιχείρισης είναι αμιγής 
και ουδέποτε λειτούργησε ως Ανώνυμος Εταιρεία, ούτε 
φυσικά έχει καταχωρηθεί στο Μητρώο Ανωνύμων Εται¬ 
ρειών. 

7. Την 265/98 απόφαση Δημοτικού Συμβουλίου Δήμου 
Ασπροπύργου με την οποία ομόφωνα ανακαλείται η 41/97 
προγενέστερη απόφαση της «Περί Τροποποίησης Κατα¬ 
στατικού Δημοτικής Επιχείρησης Ανάπτυξης Δήμου Α- 
σπροπύργου (Δ.Ε.Α.Δ.Α), για τους λόγους που ειδικότε¬ 
ρα σ’ αυτήν αναφέρονται, αποφασίζουμε: 

Α) Ανακαλούμε για τους λόγους που ειδικότερα αναφέ- 
ρονται στο σκεπτικό της παρούσηςτην αριθ. 2960/7.3.97 
απόφαση της Αναπληρώτριας Περιφερειακού Δ/ντή Δή¬ 
μητρας Λέρτα, με την οποία δημοσιεύθηκε η τροποποίη¬ 
ση Καταστατικού της Δημοτικής Επιχείρησης Δήμου Α- 
σπροπύργου (Δ.Ε.Α.Δ.Α.). 

Β) Την αριθ. 265/98 απόφαση Δημοτικού Συμβουλίου 
Δήμου Ασπροπύργου περί «Ανακλήσεως της υπ’ αριθ. 
41/97 αποφάσεως της Δημοτικής Επιχείρησης Ανάπτυ¬ 
ξης Δήμου Ασπροπύργου» θεωρούμε ως νόμιμη και θέ¬ 
τουμε αυτή στο αρχείο. 

Γ) Κατόπιν της παραπάνω ανακλήσεως η Νομική Μορ¬ 
φή της Επιχείρησης είναι αμιγής και εξακολουθεί να ισχύ¬ 


ει η 5457/17 Ιουλίου 1996 απόφασή μας που δημοσιεύθη¬ 
κε στο ΦΕΚ 717/Β/21.8.96. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 16 Νοεμβρίου 1998 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (11} 

Στην Δ10/Α/44932/2612/22.10.1998 κοινή απόφαση Υ¬ 
πουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Μεταφορών και Επικοινωνιών 
που δημοσιεύθηκε στο ΦΕΚ 1160/τ.Β75.11.98 γίνονται οι 
παρακάτω διορθώσεις: 

1. Στην παρ. 2 του προοιμίου αντί του εσφαλμένου «του 
Δ/ντή» τίθεται το ορθό «του Δ/τή». 

2. Στηνπαρ. 4 του προοιμίου αντί του εσφαλμένου (Ε.Φ. 
39-210) τίθεται το ορθό (Ε.Φ. 39-120) και 

3. Στηνπαρ. 1 του διατακτικού αντί του εσφαλμένου «1. 
Συστήνουμε στην Υπηρεσία Πολιτικής Αεροπορίας 
(Υ.Π.Α.) Τμήμα Προστασίας Φυσικών και Τεχνολογικών 
Καταστροφών» τίθεται το ορθό «1. Συστήνουμε στην Υ¬ 
πηρεσία Πολιτικής Αεροπορίας (Υ.Π.Α.) Τμήμα Πολιτικής 
Προστασίας Φυσικών και Τεχνολογικών Καταστροφών». 

(Από το Υπουργείο Μεταφορών & Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘ ΗΝΑ 104 32 * ΤΕΙΕΧ 223211 ΥΡΕΤ ΟΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~~ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ. 5248 141 Κορίνθου 327 Τ.Κ. 262 23 

Βιβλιοθήκη παλαιών Φ.Ε.Κ. 5248 188 ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 5248 785 Διοικητήριο Τ.Κ. 454 44 

Εγγραφή Συνδρομητών Φ.Ε.Κ. και ΚΟΜΟΤΗΝΗ 

αποστολή Φ.Ε.Κ. 5248 320 Δημοκρατίας 1 Τ.Κ . 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕ ΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

^.α.Ε. Προϋπολογισμού Κ.Α.Ε. εσόδου υπέρ 
Τεύχος _2531_ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 » 3.500 

Γ (Διορισμοί, απολύσεις κ.λπ. Δημ. Υπαλλήλων) 15.000 » 750 >► 

Δ' (Απαλλοτριώσεις, πολεοδομία κ.λπ.) 70.000 » 3.500 

Αναπτυξιακών Πράξεων (Τ.Α. Π. Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν. Π. Δ.Δ.) 15.000 » 750 

Παράρτημα ( Πίνακες επιτυχόντων διαγωνισμών κ.τλ.) 5.000 » 250 

Δελτίο Βιομηχανικής Ιδιοκτησίας (Δ Ε. Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 

Προκηρύξεων Α.Σ.Ε.Π. 10.000 » 500 

Ανωνύμων Εταιρειών & Ε.Π.Ε. _ 250.000 » _ 12.500 _ 

ΓΙΑ ΟΛΑ ΤΑ ΤΕΥΧ Η ΕΚΤΟΣ Α.Ε. & Ε.Π.Ε. 250.000 » _ 12 · 500 ” _ 

► Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

► Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ, 

► Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

► Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13,00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








